CELEX: 62016TN0302
Language: fi
Date: 2016-06-10 00:00:00
Title: Asia T-302/16: Kanne 10.6.2016 – Bay v. parlamentti

1.8.2016   
            
            
               FI
            
            
               Euroopan unionin virallinen lehti
            
            
               C 279/40
            
         Kanne 10.6.2016 – Bay v. parlamentti
   (Asia T-302/16)
   (2016/C 279/55)
   Oikeudenkäyntikieli: ranska
   
      Asianosaiset
   
   
      Kantaja: Nicolas Bay (La Celle-Saint-Cloud, Ranska) (edustaja: asianajaja A. Cuignache)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   in limine litis
   
               —
            
            
               kumoamaan Euroopan parlamentin puhemiehen 9.3.2016 tekemän päätöksen
            
         
               —
            
            
               kumoamaan Euroopan parlamentin puhemiehistön 11.4.2016 tekemän päätöksen
               asiakysymyksen osalta
            
         
               —
            
            
               peruuttamaan 11.4.2016 tehdyllä päätöksellä asetetut seuraamukset.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu sisäisen menettelyn sääntöjenvastaisuuksiin ja Euroopan parlamentin puhemiehen 9.3.2016 tekemän päätöksen ja Euroopan parlamentin puhemiehistön 11.4.2016 tekemän päätöksen mitättömyyteen. Viimeksi mainitulla päätöksellä kantajalle asetettiin seuraamus, jonka mukaan hän menettää oikeuden oleskelukorvaukseen viideltä päivältä. Ensimmäisellä riitautetuista päätöksistä loukataan oikeutta hyvään hallintoon ja oikeuskeinojen tasapuolisuuden periaatetta. Toisella riitautetuista päätöksistä loukataan oikeutta saada asiansa käsitellyksi puolueettomasti ja yhdenvertaisesti unionin toimielimissä ja muissa elimissä sekä oikeutta oikeudenmukaiseen oikeudenkäyntiin.
            
         
               2)
            
            
               Toinen kanneperuste perustuu sellaisten aineellisten todisteiden puuttumiseen, joilla olisi voitu näyttää toteen ne seikat, joista kantajaa moitittiin, ja erityisesti se, että hän oli käyttänyt toisen eurokansanedustajan äänestyskorttia.
            
         
               3)
            
            
               Kolmas kanneperuste perustuu siihen, että todistajanlausunnot, joihin kantajalle osoitettu seuraamus perustuu, eivät ole yhdenmukaisia, eikä niitä voida ottaa asiassa huomioon.
            
         
               4)
            
            
               Neljäs kanneperuste perustuu siihen, että kantajan on aineellisesti mahdotonta äänestää toisen eurokansanedustajan puolesta.